উল্লেখ্য যে, বিশিষ্ট সমাজ সংগঠক তথা সমাজ সচেতন ব্যক্তি ডাঃ ৰিয়াজ উদ্দিনৰ আশাশুধীয়া প্ৰচেষ্টাত গ্ৰামাঞ্চলৰ দৰিদ্ৰ শ্ৰেণীৰ নৱ প্ৰজন্মক সু-শিক্ষাৰে গঢ়ি তোলাৰ মহান লক্ষ্যৰে প্ৰতিষ্ঠা কৰা এই শিক্ষানুষ্ঠানখনৰ এনে সফলতাই সকলোকে উৎফুল্লিত কৰি তুলিছে ৷ আনকি, বিজ্ঞানৰ দৰে কঠিন পাঠ্যক্ৰমৰ পৰীক্ষাত এই শিক্ষানুষ্ঠানখনৰ পৰা ভিতৰুৱা গ্ৰামাঞ্চলৰ ছাত্ৰ-ছাত্ৰীয়ে দেখুওৱা এনে ফলাফলে শিক্ষানুষ্ঠানখনৰ শিক্ষক-শিক্ষয়িত্ৰী আৰু ছাত্ৰ-ছাত্ৰীসকলৰ মাজতো নতুন উদ্যমৰ সৃষ্টি কৰিছে ৷ ইফালে, সুখ্যাতিৰে উত্তীৰ্ণ হৈ শিক্ষানুষ্ঠানখনক সমাজৰ আগত উজ্বলাই তোলা কৃতী ছাত্ৰ-ছাত্ৰীসকলক আজি বিদ্যালয়ৰ তৰফৰ পৰা ফুলাম গামোচাৰে সম্বৰ্ধনা জনোৱা হয়।